31972R2351
L 253/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2351/72 НА КОМИСИЯТА
от 8 ноември 1972 година
за допълнение на Регламенти (ЕИО) № 100/72 и (ЕИО) № 1574/72 относно процеса на денатуриране на захарта
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност;
като взе предвид Регламент № 1009/67/ЕИО на Съвета (1) от 18 декември 1967 г. относно общата организация на пазара на захар, последно изменен с Регламент (ЕИО) № 607/72 (2), и по - специално член 9, параграф 8 от него;
като има предвид, че опитът е показал, че описанието на процеса на денатуриране, предвиден за захарта в Регламент (ЕИО) № 100/72 (3) на Комисията от 14 януари 1972 г. за установяване на подробни правила за денатуриране на захар за храна на животни и в Регламент (ЕИО) № 1574/72 (4) на Комисията от 24 юли 1972 г. за определяне премията за денатуриране на захар, предназначена за храна на животни, не е достатъчно прецизно за да гарантира, че тази захар, денатурирана по този начин, може да се използува само за храна на животни и за предвидената цел; като има предвид, че тези регламенти би следвало, поради това, да бъдат съответно допълнени, без обаче да се променя въпросния процес;
като има предвид, че предвидените мерки в настоящия регламент са в съответствие със становището на Управителния комитет по захарта;
ПРИЕ НАСТОЯЩИЯ РЕГЛАМЕНТ:
Член 1
Текстът на точка II, 3, буква в) на Приложението към Регламент (ЕИО) № 100/72 се заменя със следния текст:
„или в) 0,250 кг железен окис; в този случай сместа трябва да показва определено оцветяване, вариращо от тъмно червено до кафяво.“
Член 2
Текстът на буква в) на Приложението към Регламент (ЕИО) № 1574/72 се заменя със следния текст:
„или в) 0,250 кг железен окис; в този случай сместа трябва да показва определено оцветяване, вариращо от тъмно червено до кафяво.“
Член 3
1. Сертификати за премия за денатуриране, издадени съгласно Регламент (ЕИО) № 1574/22, се отменят с подаване на заявление от титуляра или лицето, на което са прехвърлени, според случая, ако такова заявление е подадено преди 31 декември 1972 г.
2. Депозитът за денатуриране се освобождава незабавно след анулиране на сертификата.
Член 4
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 ноември 1972 година.